  Виталий Пронин Аксели Галлен-Каллела. Сампоез утён. 1896Туннэ Карелиын но Финляндиын «Калевала» калык эпослэсь нуналзэ пусъё. Солы сӥзьыса, карнавал ортчыто, эпосъя сценкаос пукто. 28-тӥ тулыспал Финляндиын фин лулчеберетлэн нуналэныз лыдъяське на.«Калевала» фин но карел эпос, кылдытэмын фин тодосчиен Элиас Лённротэн. Со Карелиын калык эпической кырӟанъёсты люказ, пӧртэм варианто рунаосысь тупанозэ бырйыса но тупатыса, одӥг эпосэ 50 кырӟанэз (рунаез) огазеяз. «Калевала» пӧртэм тунсыко сюжетъёслы узыр. Со кутске музъем но ин кылдэм сярысь веранэн, азьланьтӥське батыръёс сярысь легендаосын.Эпосысь сюжетъёсты асьсэ ужъёсазы кутылӥзы Карелиысь элькун музейын фин суредась Аксели Галлен-Каллела, карел композитор Гельмер Синисало («Сампо» балет ). Эпосъя кылдытэмын «Сампо» (1959, реж. Александр Птушко), «Железный век. Сказания Калевалы» (1982, реж. Калле Хольмберг) фильмъёс.   Теги: Калевала  